ЕГЭ-м зыхуагъэхьэзыр
11-нэ классыр къэзыуххэм ЕГЭ-м урысыбзэмкIэ и къэпщытэныгъэ экзаменхэр гъатхэпэм и 31-м ирагъэтынущ. Апхуэдэу щыжаIащ КъБР-м Зыуэ щыт къэрал экзаменхэм зыхуэгъэхьэзырынымрэ егъэкIуэкIынымкIэ и лэжьакIуэ гупым и зи чэзу зэIущIэм.
Мы Iуэхум цIыху 4819-рэ хэтынущ. Ар мы гъэм къыщIэ кIынухэм я процент 78,9-рэ мэхъу.
Экзаменхэр щIыпIэ 33-м щекIуэкIынущ. УрысыбзэмкIэ экзамен лэжьыгъэхэр къэзыпщытэну экспертхэр егъэджэныр и кIэм нагъэблагъэ. Апхуэдэу ЕГЭ-м хэтынухэм папщIэ, гъатхэпэм и 30-м семинар ирагъэкIуэкIынущ, абыхэм я хуитыныгъэхэмрэ я къалэнхэмрэ щагъэнэIуэнущ, гу зылъытапхъэхэр хуагуэшынущ. Егъэджэныгъэм зэран хуэмыхъун щхьэкIэ, мы Iуэхур зыгъэпсэхугъуэ зэманым къыхалъхьащ.
Нобэ ирихьэлIэу жылагъуэ кIэлъыплъакIуэхэм я кандидатхэр цIыху 80 мэхъу. Гъатхэпэм и 30-м ахэр пэублэу ирагъэджэнущ, къыкIэлъыкIуэ махуэм урысыбзэмкIэ ятыну Зыуэ щыт къэрал экзаменхэр егъэкIуэкIыным хэтынущ.
Ныбэжь Таисэ.
